b'\n_START_ARTICLE_\nBenediktinski samostan uz crkvu sv. Spasa u \xc5\xa0ibeniku\n_START_PARAGRAPH_\nBenediktinski samostan uz crkvu sv. Spasa u \xc5\xa0ibeniku je biv\xc5\xa1i \xc5\xbeenski rimokatoli\xc4\x8dki samostan u \xc5\xa0ibeniku.\n_START_SECTION_\nPovijest\n_START_PARAGRAPH_\nOsnovan je koncem 14. stolje\xc4\x87a uz ne\xc5\xa1to stariju crkvu sv. Spasa, koja je iz 12. stolje\xc4\x87a. Ovaj benediktinski samostan bio je za k\xc4\x87eri iz \xc5\xa1ibenskih plemi\xc4\x87kih obitelji._NEWLINE_Stolje\xc4\x87ima je ovaj samostan bio poznat po uporabi hrvatskoga jezika. Pridonosio je kulturnom \xc5\xbeivotu, a promi\xc4\x8du\xc4\x87i hrvatski jezik i kulturu. U 17. su stolje\xc4\x87u redovnice ovog samostana izvodile crkvena prikazanja na hrvatskom jeziku, a odjevene u hrvatsku narodnu no\xc5\xa1nju. Na hrvatskom su jeziku Faust Vran\xc4\x8di\xc4\x87 i Ivan Tomko Mrnavi\xc4\x87 ba\xc5\xa1 njima posvetili - \xc5\xbeivote nekoliko svetica._NEWLINE_Dolazak Napoleonove Francuske zna\xc4\x8dio je kraj za ovaj samostan. Francuske su vlasti ukinule samostan 1808. godine. Otimanje od katoli\xc4\x8dke Crkve nije stalo samo na ovome. Francuzi su ga predali, zajedno sa crkvom sv. Spasa, pravoslavnom sve\xc4\x87enstvu na uporabu, za pravoslavce koje su Francuzi izdvojili od nadle\xc5\xbenosti katoli\xc4\x8dke Crkve te za njih ustanovili posebnu dalmatinsku episkopiju. Danas je u prostoru ovog samostana sjedi\xc5\xa1te pravoslavnog klera, a katoli\xc4\x8dka crkva sv. Spasa danas je srpska pravoslavna crkva posve\xc4\x87ena Uspenju Bogorodice.'